Diari Oficial de la Generalitat Valenciana


Sumari del DOGV 4441, del 17-02-2003 (2003/1432)

RESOLUCIÓ de 15 de gener de 2003, del conseller d'Obres Públiques, Urbanisme i Transports, per la qual s'estima en part el recurs interposat pel senyor Roberto García Mínguez, en nom i representació de la mercantil Caolines Lapiedra, SL, contra l'acord de la Comissió Territorial d'Urbanisme de València, de 21 de desembre de 2001, pel qual es va aprovar definitivament el Pla General d'Aras de los Olmos (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1432


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 15 de gener de 2003, del conseller d'Obres Públiques, Urbanisme i Transports, per la qual s'estima en part el recurs interposat pel senyor Roberto García Mínguez, en nom i representació de la mercantil Caolines Lapiedra, SL, contra l'acord de la Comissió Territorial d'Urbanisme de València, de 21 de desembre de 2001, pel qual es va aprovar definitivament el Pla General d'Aras de los Olmos (València). [2003/1432]
  
Vist el recurs d'alçada interposat pel senyor Roberto García Mínguez, en nom i representació de la mercantil Caolines Lapiedra, SL, contra l'acord de la Comissió Territorial d'Urbanisme de València, de 21 de desembre de 2001 pel qual es va aprovar definitivament el Pla General d'Aras de los Olmos (València), i de conformitat amb els següents,
  
Antecedents de fet
  
Primer. Amb data 21 de desembre de 2001, la Comissió Territorial d'Urbanisme de València va acordar aprovar definitivament el Pla General d'Ordenació Urbana del municipi d'Aras de los Olmos, i va ser publicar en el Butlletí Oficial de la Província de València, en data 1 d'abril de 2002, i ressenyat en el Diari Oficial de la Generalitat Valenciana, de 8 de maig de 2002.
  
Segon. En data 2 de maig de 2002, el senyor Roberto García Mínguez, en nom i representació de la mercantil Caolines Lapiedra, SL, va interposar recurs d'alçada contra el citat acord adduint que la recurrent era titular de la concessió minera d'explotació ?Santa Aurelia- núm. 2118, juntament amb un primer permís d'investigació en ?La Losilla- i en tràmit un segon permís d'investigació en ?La Romerosa?, per la qual cosa posseïa drets consolidats per a l'explotació sobre els recursos minerals existents en la demarcació d'aquelles; que les arenes caoliníferes, d'acord amb el Reial Decret 3427/2000, tenia la qualificació legal de matèria primera mineral prioritària; que l'Ajuntament d'Aras de los Olmos havia iniciat la tramitació del Pla General d'Ordenació Urbana i classificava el sòl on es troba la concessió minera com a sòl no urbanitzable i, amb la prohibició d'ús d'activitats mineres, amb la intenció de privar a esta dels seus legítims drets miners, i omet la comunicació a la COPUT de la sentència del Tribunal Superior de Justícia de la Comunitat Valenciana, de 12 de gener de 2001, que li reconeixia el dret a la recurrent que s'admetera a tràmit tant la sol·licitud de llicència d'activitat, com l'ocupació temporal del mont públic, on es desenvolupa la dita extracció, i invoca, per tot això, la sentència del Tribunal Constitucional 64/1982, de 4 de novembre, que reconeix que, si bé la imposició d'una càrrega addicional per a la protecció del medi ambient no és en si mateixa contrària a la Constitució ni a l'Estatut, sí que ho és la prohibició amb caràcter general de les activitats extractives de les seccions C i D.
  
Tercer. Els servicis territorials d'Urbanisme de València van donar trasllat del citat recurs a l'Ajuntament d'Aras de los Olmos, que va tindre entrada en la dita corporació local en data 9 de maig de 2002, perquè en el termini de 15 dies, d'acord amb el que establix l'article 112 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, poguera al·legar tot el que estimara convenient. Amb data 10 de maig de 2002, el citat Ajuntament va sol·licitar ampliació de termini per a emetre informe, el qual va tindre entrada en la dita Conselleria en data 3 de juny de 2002, en el sentit de desestimar el recurs.
  
Quart. Els servicis territorials d'Urbanisme de València, amb data 27 de juny de 2002, en relació amb l'objecte del present expedient, van emetre informe en què es proposa l'estimació parcial del recurs.
  
Cinqué. L'Àrea Jurídica de la Conselleria d'Obres Públiques, Urbanisme i Transports, en data 2 de gener de 2003, va informar favorablement sobre l'estimació en part del present recurs d'alçada.
  
Fonaments de dret
  
Primer. El recurs d'alçada deduït és admissible ja que es va interposar dins del termini i en la forma escaient, d'acord amb el que establixen l'article 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en conseqüència procedix entrar en el fons de les qüestions que s'hi plantegen.
  
Segon. L'objecte del recurs interposat pel senyor Roberto García Mínguez, en nom i representació de la mercantil Caolines Lapiedra, SL, és la nul·litat parcial de l'Acord dictat per la Comissió Territorial d'Urbanisme de València, de 21 de desembre de 2001, ja que el material extret per la recurrent és de vital importància econòmica i social per al desenvolupament de la nostra Comunitat Autonòmica, i s'ha de deixar sense efecte en el citat Acord, en els terrenys que afecten l'activitat de la recurrent, la classificació com a sòl no urbanitzable d'especial protecció, així com la prohibició d'activitats d'ús miner en estes.
  
Tercer. Tal com indica encertadament l'informe dels servicis territorials d'Urbanisme de València, confluïxen en el present supòsit dos interessos que és necessari valorar, d'una banda, el dret que assistix al concessionari de l'explotació minera que, pel que fa a la condició de domini públic natural, forma part de la riquesa de l'estat, i com tal, preservada per la pròpia Constitució, en l'article 128.1 que establix ?Tota la riquesa del país en les seues distintes formes i siga quina siga la seua titularitat està subordinada a l'interés general?, i per un altre, els interessos, igualment dignes de protecció, relatius a la vocació agrícola del territori, el patrimoni cultural i els valors paisatgísticos del terreny sobre el qual s'assenta la concessió minera. Sobre tots ells s'han manifestat: la Conselleria de Medi Ambient, mitjançant la Declaració d'Impacte Ambiental, la Conselleria de Cultura i Educació, a través de la seua inclusió en l'Inventari de Jaciments de la Comunitat Valenciana, i l'Ajuntament d'Aras de los Olmos en manifestar la vocació agrícola dels terrenys i l'interés de preservar els valors paisatgístics de la zona.
  
Certament, en els terrenys classificats com a sòl no urbanitzable d'especial protecció sobre els quals s'assenta l'activitat extractiva confluïxen valors d'orde superior, exigibles constitucionalment, que configuren l'interés general al qual ha de subordinar-se la riquesa del país i que, en conseqüència pogueren justificar la preservació en la dita zona de les activitats mineres.
  
Ara bé, no pot acudir-se a la mateixa interpretació per a justificar l'exclusió de la dita activitat en la zona que ha sigut qualificada d'ús comú, atés que en esta es permeten tots els usos de l'article 8 de la Llei 4/1992, de 5 de juny, de la Generalitat Valenciana, del Sòl no Urbanitzable, inclòs l'ús industrial, en les zones i amb les condicions que determine el Pla. La potestat de planificar com bé ha entés la jurisprudència del Tribunal Suprem (STS 6/05/98; STS 4/11/81;STS 12/04/00), té com a manifestació la possibilitat, entre altres, de determinar els usos permesos en cada zona del territori, que com a activitat discrecional ha de justificar-se en atenció a l'interés general de la comunitat, que en última instància serà el principi rector de la seua actuació. En el present cas, com es manifesta en l'informe del Servici Territorial d'Urbanisme de València, l'Ajuntament d'Aras de los Olmos no ha justificat l'exclusió de l'activitat minera en tot el seu sòl no urbanitzable, sinó que de forma genèrica es limita a incloure la dita prohibició dins d'un article de les Normes Urbanístiques, i no obstant això la dita activitat està implícitament acceptada en altres disposicions repartides per les mateixes Normes Urbanístiques. No es donen en conseqüència, en el sòl no urbanitzable comú, a diferència del sòl d'ús protecció aqüífera i paisatgística, valors dignes de protecció que puguen ser oposables a l'explotació o investigació dels recursos econòmics de l'Estat, als quals ha sigut atribuïda la condició de prioritaris, i als quals ha sigut concedit el dret d'investigació i explotació mitjançant concessió del domini públic.
  
Per la qual cosa en el sòl no urbanitzable comú s'haurà de concretar justificadament en quines zones i sota quines condicions es poden permetre les activitats mineres d'esta índole.
  
Quart. Per a resoldre el present recurs té atribució el conseller d'Obres Públiques, Urbanisme i Transports, de la Generalitat Valenciana, d'acord amb el que disposa l'article 7 del Reglament Orgànic de la Conselleria d'Obres Públiques, Urbanisme i Transports, Decret 210/2001, de 18 de desembre i en l'article 14.2 del Reglament d'Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc:
  
Estimar en part el recurs interposat pel senyor Roberto García Mínguez, en nom i representació de la mercantil Caolines Lapiedra, SL, contra l'acord de la Comissió Territorial d'Urbanisme de València, de 21 de desembre de 2001, pel qual es va aprovar definitivament el Pla General d'Aras de los Olmos (València), en el sentit d'eliminar de les normes urbanístiques d'este la prohibició genèrica de l'activitat extractiva en el sòl no urbanitzable comú i mantindre la resta de pronunciaments de l'acord.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la seua notificació o publicació, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.